el el el el el id el el el el el el el el el el it en el el el el el el el el el el en en en el el el el el el el el el el el el el en el el en el el en el el en el el el
Γέννημα θρέμμα Τεξανός, ο Ron Woodroof (Μάθιου Μακόναχι) είναι ηλεκτρολόγος και καουμπόι σε ροντέο. Παράλληλα όμως διάγει έκλυτο βίο χωρίς καμία έγνοια για την επόμενη μέρα. Το 1985, ο Ron αιφνιδιάζεται και σοκάρεται, όταν μετά από εξετάσεις οι γιατροί των ενημερώνουν ότι πάσχει από τον ιό H.I.V. και του δίνουν μόνο 30 μέρες ζωής…
Όμως, ο Ron δεν είναι διατεθειμένος να δεχτεί αυτή τη θανατική ποινή. Μετά από υπερεντατική έρευνα που διεξάγει μόνος του, ανακαλύπτει ότι υπάρχει έλλειψη πιστοποιημένων φαρμάκων και θεραπειών στις Ηνωμένες Πολιτείες. Αποφασίζει τότε να περάσει τα σύνορα και φτάνει στο Μεξικό, αγνοώντας τις οδηγίες του γιατρού του.
Παρ’ όλο που είναι ομοφοβικός, ο Ron συνασπίζεται με έναν αναπάντεχο σύμμαχο. Έναν επίσης οροθετικό τρανσέξουαλ (Τζάρεντ Λέτο) που μοιράζονται το ίδιο πάθος για τη ζωή. Οι δυο τους διακρίνονται για το επιχειρηματικό τους πνεύμα και ιδρύουν ένα κλαμπ, όπου οι οροθετικοί έχουν πρόσβαση σε φάρμακα με μηνιαία συνδρομή.
Η παρέα μεγαλώνει κι ο Ron μάχεται όχι μόνο για την επιβίωση αλλά και για θέματα αποδοχής. Στα χρόνια που ακολούθησαν τη διάγνωσή του, ο Ron θα ζήσει πιο έντονα από ποτέ, καταγγέλλοντας μεταξύ άλλων το σύστημα περίθαλψης και υγειονομικής κάλυψης των Ηνωμένων Πολιτειών…
Βασισμένη σε πραγματικά περιστατικά, η νέα ταινία του Ζαν Μαρκ Βαλέ καταφέρνει να αποδώσει με πειστικότητα και χωρίς μελοδραματισμούς ένα δύσκολο κοινωνικό θέμα. Ο Καναδός σκηνοθέτης, που στο παρελθόν μας έχει παρουσιάσει δημιουργίες, όπως το “C.R.A.Z.Y.” του 2005, το “The Young Victoria” του 2009 με την Emily Blunt, αλλά κυρίως το αγαπημένο, δραματικό όσο και ρομαντικό “Café de Flore” του 2011, με την Vanessa Paradis, επιστρέφει δυναμικά.
Μεγάλο ατού της ταινίας του Καναδού σκηνοθέτη «Dallas Buyers Club», εκτός από το καλό σενάριο, είναι κυρίως οι καλές, βραβευμένες με Όσκαρ, ερμηνείες, από τους δύο βασικούς πρωταγωνιστές, Μάθιου Μακόναχι και Τζάρεντ Λέτο.
Οι δύο ηθοποιοί υποβλήθηκαν σε εξαντλητική απώλεια βάρους για να υποδυθούν δυο οροθετικούς όσο και αντίθετους πόλους, μίας κοινής ιστορίας. Έναν ομοφοβικό μάτσο Τεξανό και μία εκκεντρική τραβεστί. Εκτός από την εντυπωσιακή σωματική τους μεταμόρφωση όμως αυτό που τους αναβαθμίζει στις ερμηνείες τους είναι η αφοσίωση και η ειλικρίνεια με την οποία αποδίδουν, ο καθένας με τον δικό του μοναδικό τρόπο, τις πτυχές του χαρακτήρα τους, έτσι όπως τους επιφυλάσσει αυτή η συγκινητική αλλά όχι μελοδραματική, ιστορία.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Η απαγόρευση των social media στην Τουρκία
ΓΚΑΛΟΠ : Εσείς τι θα ψηφίσετε;
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .